|  |  |  |
| --- | --- | --- |
| hr)bj-sa.gif  OPĆINSKI GLASNIK  Službeno glasilo općine Šandrovac | | |
| **Izlazi prema potrebi** | **Šandrovac, 06.05.2015.** | **GODINA 2015.**  **BROJ 3** |

SADRŽAJ

*Akti Općinskog vijeća općine Šandrovac*

1. Odluka o kupnji nekretnina kč.br. 1407 k.o. Šandrovac
2. Odluka o pozajmici novčanih sredstava kod ErsteSteiermarkische
3. Izvješće o korištenju sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske na području Općine Šandrovac za 2014.g.
4. Odluka o odabiru ponuditelja povodom natječaja za košnju livada u vlasništvu Općine Šandrovac
5. Sporazum o suradnji s mađarskom općinom Alap

*„ŠANDROPROM“ d.o.o.*

1. Odluka o izboru kandidata

Na temelju članka 22. Odluke o uvjetima, načinu i postupcima gospodarenja nekretninama u vlasništvu Općine Šandrovac („Općinski glasnik Općine Šandrovac“ br. 2 /2015) i članka 34. točka 10. Statuta Općine Šandrovac (Općinski glasnik br. 32 od 19 03.2013.) Općinsko vijeće Općine Šandrovac na 15 .sjednici održanoj 17.04.2015.g. donosi:

**O D L U K U**

**o kupoprodaji nekretnina**

**k.č.br. 1407, k.o. Šandrovac**

**Članak 1**.

Općinsko vijeće Općine Šandrovac donosi Odluku o kupoprodaji nekretnina upisanih u z.k.ul.br. 1505 k.o. Šandrovac, i to k.č.br. 1407, u naravi poslovna zgrada, upravna zgrada, tri skladišta, ekonomsko dvorište i livada površine 1454 čhv, vlasništvo tvrtke Metalprodukt d.d. u stečaju, po početnoj prodajnoj cijeni od 425.000,00 kuna (četristodvadesetpettisuća kuna) i pripadajućih pokretnina sadržanih u Procijeni tržišne vrijednosti pokretnina Metalprodukt d.d. u stečaju od 18. lipnja 2014. godine, po početnoj prodajnoj cijeni od 20.246,22 kuna (dvadesettisućadvijestočetrdesetšestkuna i dvadesetdvije lipe), odnosno ukupno 445.246,22 kuna (četristočetrdesetpettisućadvjestočetrdesetšestkuna i dvadesetdvije lipe).

**Članak 2.**

Nekretnine iz članka 1. ove Odluke kupuju se u svrhu daljnjeg davanja u zakup poslovnih prostorija i skladišta, kao i uređenja prostorija za potrebe Vatrogasne zajednice Općine Šandrovac.

**Članak 3.**

Kupoprodajna cijena isplatit će se iz sredstava pozajmice, koja će se osigurati sukladno Odluci o kratkoročnoj pozajmici novčanih sredstava kod [Erste & Steiermärkische banke](http://www.erstebank.hr/) u 2015. godini (KLASA: 400-01/15-01/1,URBROJ: 2123-05-01-15-1).

**Članak 4.**

Sredstva za uređenje objekta iz članka 1. ove Odluke, ostvarit će se iz Proračuna Općine Šandrovac, a većim dijelom iz fondova i programa Europske unije i nacionalnih programa.

**Članak 5.**

Ovlašćuje se općinski načelnik za sudjelovanje na 5. usmenoj javnoj dražbi koja će se održati dana 28.travnja 2015. godine kod Trgovačkog suda u Bjelovaru, na potpisivanje svih akata u svezi provedbe aktivnosti iz članka 1. ove Odluke, uključujući ugovora o kupoprodaji nekretnina i pokretnina, kao i instrumenata osiguranja plaćanja u korist Općine Šandrovac.

U slučaju sudjelovanja više ponuđača na 5. usmenoj javnoj dražbi kod Trgovačkog suda u Bjelovaru, ovlašćuje se općinski načelnik da ponudi kupoprodajnu cijenu višu za najviše 2% procijenjene vrijednosti iz članka 1. ove Odluke.

**Članak 6.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

Klasa: 943-01/15-01/05

Urbroj: 2123-05-01-15-1

U Šandrovcu, 17.04.2015.

***Općinsko vijeće općine Šandrovac***

Predsjednik Općinskog vijeća

Ivan Pleško, v.r.

Na temelju članka 86. a. Zakona o proračunu („Narodne novine“ broj 87/08, 136/12, 15/15) i članka 34. točka 6. Statuta Općine Šandrovac (Općinski glasnik br. 32 od 19 03.2013.) Općinsko vijeće Općine Šandrovac na 15..sjednici održanoj 17.04.2015.g. donosi:

**O D L U K U**

**o pozajmici novčanih sredstava**

**kod** [**Erste & Steiermärkische banke**](http://www.erstebank.hr/) **u 2015. godini**

**Članak 1**.

Općinsko vijeće Općine Šandrovac donosi Odluku o podizanju pozajmice novčanih sredstava u iznosu od 450.000,00 kuna, protuvrijednost u eurima, kod ERSTE&STEIERMARKISCHE BANK d.d. u 2015. godini.

**Članak 2.**

Sredstva iz članka 1. ove Odluke koristiti će se za kupnju nekretnina upisanih u z.k.ul.br. 1505 k.o. Šandrovac, i to čkbr. 1407 poslovna zgrada, upravna zgrada, tri skladišta, ekonomsko dvorište i livada površine 1454 čhv, po početnoj prodajnoj cijeni od 425.000,00 kuna (četristodvadesetpettisuća kuna) i pripadajućih pokretnina sadržanih u Procijeni tržišne vrijednosti pokretnina Metalprodukt d.d. u stečaju od 18. lipnja 2014. godine, po početnoj prodajnoj cijeni od 20.246,22 kuna (dvadesettisućadvijestočetrdesetšestkuna i dvadesetdvije lipe), uključujući i troškove realizacije pozajmice.

**Članak 3.**

Općina Šandrovac pozajmljena sredstva iz članka 1. ove Odluke vratit će u roku od 12 mjeseci od dana realizacije pozajmice u 12 obročnih rata.

Međusobna prava i obveze za realizaciju pozajmice iz članka 1. ove Odluke biti će regulirani Ugovorom o pozajmici.

**Članak 4.**

Sredstva iz članka 1. ove Odluke osigurat će se Izmjenama i dopunama Proračuna za 2015.g. na poziciji 84221 –pozajmica, a kupnja nekretnine iz čl.2 Odluke planirat će se na skupini 4212 –poslovni objekti na analitičkom kontu 4212991 - Poslovni centar.

Istovremeno se knjiži obveza po osnovi primljenih kredita i zajmova u korist računa skupine 26 –analitičkog konta 26431 (obveze za kratkoročne zajmove), a na teret ispravka izvora vlasništva na računima skupine 91 –analitičkog konta 91112 -izvori vlasništva iz Proračuna za financijsku imovinu.

**Članak 5.**

Ovlašćuje se općinski načelnik za potpisivanje svih akata u svezi provedbe aktivnosti

iz članka 1. ove Odluke, kao i instrumenta osiguranja plaćanja.

**Članak 6.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

Klasa:400-01/15-01/01

Urbroj: 2123-05-01-15-1

U Šandrovcu, 17.04.2015.

***Općinsko vijeće općine Šandrovac***

Predsjednik Općinskog vijeća

Ivan Pleško, v.r.

Na temelju članaka 43.Zakona o proračunu (N.N.136/12- pročišćeni tekst) i čl.36. Statuta Općine Šandrovac (Opć.glasnikOŠ 32/od 19.03.2013.) općinsko vijeće Općine Šandrovac na 15. sjednici održanoj 17.04.2015. godine donosi :

**O D L U K U O**

**I Z M J E N I I DOPUNI PRORAČUNA (I)**

**OPĆINE ŠANDROVAC ZA 2015. godinu**

Članak 1.

Radi izvanrednih nepredviđenih okolnosti Proračun Općine Šandrovac za 2015 g. mijenja se i utvrđuje kako slijedi:

|  |  |  |  |
| --- | --- | --- | --- |
|  | **Plan 2015** | **Izmjene** | **Novi plan**  **Za 2015** |
| PRIHODI | **5.991.070.** | **+ 450.000.** | **6.441.070.** |
| RASHODI | **5.991.070.** | **+ 450.000.** | **6.441.070.** |

Članak 2.

Izmjene i dopune prihoda i primitaka te rashoda i izdataka po skupinama i podskupinama utvrđuju se kako slijede:

PRIHODI :

|  |  |  |  |  |
| --- | --- | --- | --- | --- |
| Konto računa | Naziv računa | Plan za 2015 | Izmjena | Novi plan za 2015. |
| **842** | **Primljenii zajmovi-pozajmice** | | | |
| 84221 | Pozajmica -kratkoročna | 0. | **+ 450.000.** | 450.000. |
| **UKUPNO POVEĆANJE PRIHODA** | | | **+ 450.000.** | 450.000. |

RASHODI :

|  |  |  |  |  |
| --- | --- | --- | --- | --- |
| Konto računa | Naziv računa | Plan za 2015 | Izmjena | Novi plan za 2015. |
| **421** | **Građevinski objekti** | | | |
| 4212991 | Poslovni centar- kupnja | 0. | **+ 450.000.** | 450.000. |
| **UKUPNO POVEĆANJE RASHODA** | | | **+ 450.000.** | 450.000. |

Članak 2.

Sukladno I. izmjenama i dopunama Proračuna Općine Šandrovac za 2015. godinu mijenja se i Program Investicijskog održavanja, gradnje objekata i uređaja komunalne infrastrukture u 2015. g na području Općine Šandrovac.

Članak 3.

I. Izmjene i dopune Proračuna Općine Šandrovac za 2015.godinu stupaju na snagu danom donošenja i objavit će se u „Općinskom glasniku Općine Šandrovac“.

KLASA: 400-06/15-01/12

URBROJ: 2123-05-01-15-1

Šandrovac,17.04.2015.

Predsjednik Općinskog vijeća

Općine Šandrovac

Ivan Pleško, v*.r.*

Na temelju članka 15. stavka 3. Pravilnika o Proračunskom računovodstvu i računovodstvenom planu („Narodne novine broj 124/14) i članka 34. Statuta Općine Šandrovac („Općinski glasnik“ Općine Šandrovac broj 32/13), Općinsko vijeće općine Šandrovac na svojoj 15. sjednici održanoj dana 17.04.2015. godine na prijedlog Povjerenstva za popis Općine Šandrovac donosi sljedeću

**O D L U K U**

**o prihvaćanju Izvješća**

**Povjerenstva za popis imovine, potraživanja i obveza**

**Općine Šandrovac za 2014. godinu**

**Članak 1.**

Prihvaća se Izvješće o rezultatima popisa imovine, potraživanja i obveza Općine Šandrovac za 2014. godinu (dalje: Izvješće) koje je provelo Povjerenstvo za popis imovine i obveza Općine Šandrovac (dalje: Povjerenstvo za popis) u razdoblju od 12-15.siječnja 2015. godine.

Izvješće Povjerenstva za popis (KLASA: 406-08/15-01/1, URBROJ:2123-05-01-15-1 od 15.01.2015. godine) sastavni je dio ove Odluke.

**Članak 2.**

Ova Odluka stupa na snagu danom donošenja, a objavit će se u "Općinskom glasniku Općine Šandrovac“.

Klasa: 406-08/15-01/1

Urbroj: 2123-05-01-15-1

U Šandrovcu, 17.04.2015.

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r.*

Na temelju odredbe članka 3. stavka 2. Pravilnika o uvjetima i načinu korištenja sredstava ostvarenih od prodaje, zakupa , dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake (N.N. br. 45/09) i čl. 58. Statuta Općine Šandrovac (Općinski glasnik br. 32/13„ ), općinski načelnik općine Šandrovac donosi :

**IZVJEŠĆE O KORIŠTENJU SREDSTAVA OSTVARENIH OD PRODAJE , ZAKUPA,DUGOGODIŠNJEG ZAKUPA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE ŠANDROVAC ZA 2014.G.**

Članak 1.

Sredstva ostvarena od prodaje , zakupa, dugogodišnjeg zakupa poljoprivrednog zemljišta u vlasništvu RH na području Općine Šandrovac u 2014.g. iznosi 70.859,00 utrošena su za financiranje programa uređenja zemljišta i ruralne infrastrukture na području Općine Šandrovac kako slijedi:,

1. Program katastarsko-geodetske izmjere
2. Sređivanje zemljišnih knjiga
3. za podmirenje dijela stvarnih troškova u vezi s provedbom zakona o poljoprivrednom zemljištu
4. program uređenja ruralnog prostora kroz izgradnju održavanje ruralne infrastrukture koja je u funkciji poljoprivredne proizvodnje , te poboljšanje komunikacijske veze sela i izgradnjom putne i kanalske mreže.

Članak 2.

Izvješće o korištenju sredstava ostvarenih od prodaje , zakupa, dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake na području Općine Šandrovac za 2014.g. objaviti će se u „Općinskom glasniku „ Općine Šandrovac.

Klasa: 320-02/15-03/03

Urbroj: 2123-05-04-15-1

U Šandrovcu, 17.04.2015.g.

Općinski načelnik općine Šandrovac

Josip Dekalčić, v.r.

Na temelju članka 58. Statuta Općine Šandrovac („Općinski glasnik Općine Šandrovac“ 32/13) nakon provedenog natječaja za košnju livada u vlasništvu općine Šandrovac, koji je objavljen na oglasnim pločama u naseljima u Općini Šandrovac dana 13.04.2015. godine, Općinski načelnik Općine Šandrovac na prijedlog Povjerenstva za provedbu natječaja za košnju livada dana 20.04.2015. godine donosi sljedeću

**ODLUKU**

**o odabiru ponuditelja povodom natječaja za košnju livada**

**u vlasništvu općine Šandrovac**

**Članak 1.**

Povodom natječaja za košnju livada u vlasništvu općine Šandrovac, odabiru se ponude sljedećih ponuditelja:

\* za parcelu br.1 Industrijska zona Doljani - DEKALIĆ KRISTIJAN..…………….280,00 kn

\* za parcelu br.2 Industrijska zona Doljani - DEKALIĆ KRISTIJAN..…………….280,00 kn

\* za parcelu br.3 Industrijska zona Doljani - DEKALIĆ KRISTIJAN ...………….280,00 kn

\* za parcelu br.4 Industrijska zona Doljani - STJEPAN MEĐIMOREC ….……….280,00 kn

\* za parcelu br.5 Industrijska zona Doljani - STJEPAN MEĐIMOREC: ….……….280,00 kn

\* za parcele br. 6 Industrijska zona Doljani - STJEPAN MEĐIMOREC......……….280,00 kn

\*za parcele k.č.br. 677/566, 678/15 i 704/5, k.o. Ravneš – MATIJA BAŠIĆ……......150,00 kn

\*za parcelu k.č.br. 302/1, k.o. Ravneš – BARICA KALIČANEC….……..……..…..250,00 kn

**Članak 2.**

U posjed se stupa nakon uplate ponuđenog iznosa u proračun općine Šandrovac, broj računa IBAN: HR3224020061856400002, model HR68, poziv na broj odobrenja 7811-OIB, opis plaćanja: natječaj košnja livada.

**Članak 3.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA: 363-01/15-03/1**

**URBROJ:2123-05-03-15-8**

**U Šandrovcu, 20.04.2015**

Općinski načelnik općine Šandrovac

Josip Dekalić



**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**Bjelovarska 6, 43227 Šandrovac**

**SPORAZUM O SURADNJI**

**što su ga sklopili**

**OPĆINA ALAP**

sa sjedištem na adresi:

7011 Alap, Dózsa György utca 31

Županija Fejer, Mađarska

**koju zastupa načelnica općine, gđa. Mehes Lajosne Julika**

na jednoj strani

i

**OPĆINA ŠANDROVAC**

sa sjedištem na adresi:

Bjelovarska 6, 43227 Šandrovac

Bjelovarsko-bilogorska županija, Republika Hrvatska

**koju zastupa načelnik općine, gosp. Josip Dekalić**

na drugoj strani

**U Alapu, dana 26. veljače 2015. godine**

***dogovorivši se o sljedećem***

**P r e a m b u l a**

U cilju daljnjeg učvršćivanja dosadašnjeg prijateljstva, kao i ostvarenja zajedničkog interesa kroz uspostavljanje suradnje na kulturno-umjetničkom, sportskom, prosvjetnom, gospodarskom i turističkom području, Općina Alap i Općina Šandrovac potpisuju ovaj Sporazum o suradnji (u nastavku: Sporazum) za dobrobit razvoja lokalnih zajednica i dobrobit stanovnika dvaju općina, u ime demokracije i zajedništva.

**Članak 1.**

Ovim se Sporazumom utvrđuju sadržaj i oblici suradnje između Općine Alap i Općine Šandrovac koji će se temeljiti na međusobnim odnosima i poštovanju sa namjerom da gore navedena suradnja pridonese realizaciji ciljeva koji će doprinijeti dobrobiti Općine Alap i Općine Šandrovac i njihovih stanovnika.

**Članak 2.**

U svrhu realizacije gore navedenih ciljeva, sporazumne stranke suglasno utvrđuju područja suradnje:

KULTURA

- Prijateljska i kulturna suradnja dviju općina ima za cilj uzajamno upoznavanje kulturnog naslijeđa, društvenog, gospodarskog i kulturnog života radi produbljivanja prijateljskih odnosa. Obogaćivanje kulturnog života općina ostvarit će se putem razmjena vezanih za događaje u kulturi i kroz stvaranje zajedničkih aktivnosti. U tom interesu, organizirat će se priredbe, izdavati i nabavljati će se tiskovine te drugi promotivni materijali.

SPORT

- Organizacija sportskih susreta među sportskim klubovima i amaterskim društvima u cilju jačanja sportskog duha i prijateljstva.

ODGOJ I MLADI

- Razmjena znanja i stjecanje novih spoznaja putem različitih oblika suradnje sa odgojno- obrazovnim ustanovama u cilju unapređivanja odgoja i obrazovanja, održavanje učeničkih susreta i razmjena učenika, osnivanje omladinskih udruženja sa razmjenom programa i aktivnosti, kao npr. organizacija konferencija, seminara i odgojnih programa.

GOSPODARSTVO

- Upoznavanje gospodarskih programa u cilju razvijanja trgovačkih kontakata i povezivanje trgovačkih subjekata; prezentacija gospodarskih mogućnosti, razmjena znanja i iskustava, susreti poduzetnika, obrazovanje i zajednički projekti, zajedničko prisustvovanje sajmovima i izložbama, sve u cilju unapređivanja poduzetništva kao temeljnog preduvjeta razvoja općina.

PROGRAMI I PROJEKTI EUROPSKE UNIJE

- Razmjena iskustava dobre prakse, osiguranje pomoći i održavanje informativnih predavanja o mogućnostima Europske unije; priprema zajedničkih EU projekata i partnerstva na područjima suradnje koja se osobito odnose na poljoprivredu i preradu hrane, turizam, industriju, suradnju institucija i udruga, energetsku učinkovitost kao i druga područja od interesa za strane, zajedničko sudjelovanje u europskim programima i projektima, ali i sudjelovanje na drugim događajima u jednoj od regija potpisnica sporazuma.

OSTALI OBLICI

- Razmjena iskustava vezanih za vođenje i strategiju upravljanja lokalnih samouprava, demokracije i tolerancije u lokalnom zajedništvu, predstavljanje turističkih potencijala i razloga za posjećivanje dvaju općina, ekološka osviještenost; sudjelovanje na manifestacijama druge strane, te svojom nazočnošću podižu njihovu razinu; suradnja u svim oblicima društvenog života i zajedničkog interesa na osnovu lokalne autonomije, a sve u skladu sa zakonima i međunarodnim sporazumima.

**Članak 3.**

Potpisnici ovog Sporazuma održavati će zajedničku suradnju putem svojih predstavnika i izvršnih tijela, odbora, turističkih tijela, institucija, udruga i stanovnika, ekonomskih subjekata i drugih institucija od zajedničkog interesa.

**Članak 4.**

Planiranje konkretnih aktivnosti u skladu sa osobitostima pojedinih oblika suradnje, biti će određeno pojedinačnim programima stvorenih na osnovu ovog Sporazuma.

Sporazumne strane svoje godišnje programe rada će usuglašavati do 31. ožujka tekuće godine, dok će datume održavanja zajedničkih manifestacija određivati sporazumno prema potrebama programa.

**Članak 5.**

Ovaj Sporazum sklapa se na neodređeno vrijeme sa mogućnošću da ga svaka strana jednostrano raskine pismenim putem uz otkazni rok od 30 dana.

**Članak 6.**

Ovaj Sporazum o suradnji općine Alap i općine Šandrovac sastavljen je u dva primjerka na hrvatskom i mađarskom jeziku, za svaku sporazumnu stranu po jedan primjerak.

**Članak 7.**

Sporazumne stranke su ovaj Sporazum pročitale i sadržaj razumjele**,** prihvaća**ju prava i obveze iz ovog Ugovora što potvrđuju svojim potpisom ovog Sporazuma.**

U Alapu, 26. veljače 2015. godine

ZA OPĆINU ALAP ZA OPĆINU ŠANDROVAC

Općinska načelnica Mehes Lajosne Julika Općinski načelnik Josip Dekalić

**KLASA: 910-01/15-01/1**

**URBROJ: 2123-05-01-15-1**

**ŠANDROPROM d.o.o.**

Bjelovarska bb, 43227 Šandrovac

\_\_\_\_\_\_\_\_\_\_\_\_\_\_\_\_\_\_\_\_\_OIB: 30730793911\_\_\_\_\_\_\_\_\_\_\_\_\_\_\_\_\_\_\_\_

Na temelju odredbe članka 4. Pravilnika o radu tvtke Šandroprom d.o.o. Šandrovac,  
na prijedlog Povjerenstva za izbor kandidata povodom natječaja za zasnivanje radnog odnosa na određeno vrijeme, radno mjesto: komunalni djelatnik/ica, objavljenog na web stranici HZZ-a Bjelovar, v.d. direktorica Sanela Paukovac je dana 04.05.2015. godine donijela sljedeću:

**O D L U K U  
O IZBORU KANDIDATA**

Članak 1.

Povodom natječaja za zasnivanje radnog odnosa na određeno vrijeme, radno mjesto: komunalni djelatnik/ica, broj traženih radnika: 2, donosim Odluku o izboru sljedećih  
kandidata:

1. Goran Kežman, Lasovac 166, 43273 Bulinac  
2. Darko Pintarić, Jarak 3, 43227 Šandrovac

Prilikom donošenja Odluke o izboru kandidata iz članka 1. ove Odluke vodilo  
se računa o interesima, profesionalnim ciljevima i motivaciji kandidata, kao  
i trajanju nezaposlenosti.

**Članak 2.**

Sa izabranim kandidatima zaključiti će se pisani  
ugovor na određeno vrijeme zbog privremenog povećanog opsega posla, u kojem se utvrđuje radno mjesto za koje se sklapa ugovor o radu, trajanje ugovora o radu te međusobna prava,  
obveze i odgovornosti ugovornih strana.

**Članak 3.**

Ova Odluka stupa na snagu danom donošenja, a objavit će se na oglasnoj ploči Općine Šandrovac i u „Općinskom glasniku općine Šandrovac“.

KLASA: 100-01/15-06/2

URBROJ: 2123-05-06-15-31

U Šandrovcu, 04.05.2015.

Za Šandroprom d.o.o.

v.d. dir. Sanela Paukovac

„Općinski glasnik općine Šandrovac“ službeno je glasilo Općine Šandrovac, izdaje ga Općina Šandrovac, Bjelovarska 6, 43227 Šandrovac

Za izdavača: Josip Dekalić, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail: [opcina-sandrovac@bj.t-com.hr](mailto:opcina-sandrovac@bj.t-com.hr)

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel